Official Journal L 346 , 31/12/2003 P. 0036 - 0037



KOMISIJAS REGULA (EK) Nr. 2343/2003 (2003. gada 23. decembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Komisijas Regulu (EK) Nr. 1949/2003[2], jo īpaši tās 9. panta 1. punkta a) apakšpunktu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem pasākumi par šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un ir izveidota ar īpašiem Kopienas noteikumiem, lai piemērotu tarifu vai citus pasākumus, kas saistīti ar preču tirdzniecību. (3) Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts 2. slejā, atbilstīgi 3. slejā noteiktajam pamatojumam. (4) Ir lietderīgi noteikt, ka persona, kuras rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kas neatbilst šīs regulas noteikumiem, var turpināt to izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas muitas kodeksa izveidi [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000 [4]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. slejā, kombinētajā nomenklatūrā klasificē ar KN kodu(-iem), kas norādīts(-i) tabulas 2. slejā. 2. pants Saistošu izziņu par tarifu, ko izdevis dalībvalsts muitas dienests, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus. 3. pants Šī regula stājas spēkā divdesmitajā dienā pēc tās publicēšanas Eiropas SavienībasOficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. decembrī Komisijas vārdā - Komisijas loceklis Frederik Bolkestein PIELIKUMS Apraksts Klasifikācijas KN kods Pamatojums (1) (2) (3) Bērnu atpūtas apavi, kas apsedz potīti, ar gumijas ārējo zoli un virsu, ko veido plastmasas kārta, kura ārpusē pārklāta ar ne vairāk kā 5 mm garām tekstilšķiedrām (tekstila uzkārsumu), kas tai pielīmētas un iekšpusē savienotas ar plānu auduma kārtu. Tiem ir tekstila odere. 6404 19 90 Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 64. nodaļas 4.a) piezīmi un KN kodu 6404 un 6404 19 un 6404 19 90 aprakstu. Attiecībā uz "apavu virsas materiālu" 64. nodaļā formulējums "tekstilmateriāli" attiecas uz 50. -60. nodaļā minēto šķiedru, dziju, audumiem u.c. Skatīt arī harmonizētās sistēmas paskaidrojumus 64. nodaļas "Vispārīga informācija" F punktam. Tekstila uzkārsums, kas minēts pozīcijā 5601, ir apavu virsas sastāvdaļa 64. nodaļas 4.a) piezīmes nozīmē, jo tas ir apavu virsas vienīgā ārējā virsma. (skat. fotoattēlu Nr. 628) (*). (*) Fotoattēls ir tikai informācijai. [pic] [1] OV L 256, 7.9.1987., 1. lpp. [2] OV L 287, 5.11.2003., 15. lpp. [3] OV L 302, 19.10.1992., 1. lpp. [4] OV L 311, 12.12--.2000., 17. lpp.